Atrium jantung

Atrium merupakan satu daripada dua ruang jantung di bahagian atas yang menerima darah daripada sistem peredaran darah dalam badan. Darah di dalam atrium bakal di pam ke dalam bahagian ventrikel jantung melalui injap bikuspid di bahagian kiri jantung dan injap trikuspid di bahagian kanan jantung.

Terdapat dua bahagian atrium di dalam jantung manusia – atrium kiri menerima darah daripada peredaran pulmonari manakala atrium kanan pula menerima darah daripada vena kava dalam sistem peredaran sistemik.

 Struktur 
Atrium dan ventrikel kanan sering dirujuk sebagai jantung kanan secara bersama-sama, manakala atrium dan ventrikel kiri dirujuk sebagai jantung kiri secara bersama-sama. Disebabkan atrium tidak mempunyai injap di saluran masuknya, denyutan vena ialah normal, dan boleh dikesan dalam urat jugulum yang dirujuk sebagai tekanan vena jugulum. Secara dalaman, atrium mempunyai otot pektinat yang kasar dan crista terminalis – yang bertindak sebagai sempadan di dalam bahagian atrium dan bahagian yang berdinding licin di atrium kanan; sinus venarum, yang berasal daripada sinus venosus. Sinus venarum merupakan sisa matang bagi sinu venosus dan mengelilingi bukaan vena kava dan sinus koronari.

Atrium jantung boleh dibahagikan kepada dua bahagian:
 Atrium kanan – bahagian ini menerima dan menahan darah yang terdeoksigen dari vena kava superior, vena kava inferior, vena jantung anterior, vena jantung terkecil dan sinus koronari, dan kemudiannya dihantarkan ke ventrikel kanan dengan melewati injap trikuspid dan seterusnya darah menuju ke arteri pulmonari untuk sistem peredaran pulmoari.
 Atrium kiri – bahagian ini menerima darah yang beroksigen yang berasal daripada vena pulmonari kiri dan kanan, lalu dipam masuk ke ventrikel kiri dengan melaui injap bikuspid dan kemudiannya menuju ke aorta untuk keluar dan melakukan peredaran sistemik melaui injap aorta.Human heart anatomy diagram. Retrieved on 2010-07-02.

 Rujukan 

Kategori:Anatomi jantung